stanford-oval/wikipedia huggingface dataset:
532
ראו גם

ילידי 532‎
נפטרים ב-532‎
In This Moment

| --- | --- |

 לידה:  לוס אנג'לס קליפורניה, ארצות הברית
 מקום הקמה:  לוס אנג'לס 
 מוקד פעילות:  ארצות הברית
 תקופת הפעילות:  מ-2005
 סוגה:  מטאל אלטרנטיבי, מטאלקור, אינדסטריאל מטאל
 חברת תקליטים:  סנטרי • אטלנטיק • Roadrunner
 inthismomentofficial.com
 חברים
 מריה ברינק   כריס האוורת'   טראוויס ג'ונסון   רנדי וייצל   קנט דימל
 חברים לשעבר
 בלייק בונזל   ג'וש ניואל   ג'סי לנדרי   קייל קונקיאל   ג'ף פאב   טום האן
 
In This Moment (בעברית: ברגע זה) היא להקת מטאל אלטרנטיבי אמריקאית מלוס אנג'לס, קליפורניה, שהוקמה על ידי הזמרת-יוצרת מריה ברינק, ביחד עם הגיטריסט כריס האוורת' בשנת 2005. אליהם הצטרף המתופף ג'ף פאב ולאחר מכן הוקמה הלהקה Dying Star. בהמשך, החליטו לשנות את שם הלהקה ל-In This Moment, תוך שהוסיפו שני חברי להקה נוספים; הגיטריסט בלייק בונזל והבסיסט ג'וש ניואל. כבר בשנת 2005 עזב הבסיסט ניואל את הלהקה והוא הוחלף על ידי ג'סי לנדרי.
ההרכב של הלהקה השתנה מספר פעמים. לנדרי הוחלף על ידי קייל קונקיאל בשנת 2009 וקונקיאל הוחלף על ידי טראוויס ג'ונסון בשנת 2010. ג'ף פאב ובלייק בונזל עזבו את הלהקה בשנת 2011, ובמקומם הוחלפו טום האן ורנדי וייצל בהתאמה. במרץ 2016, הודיע המתופף טום האן על עזיבתו והוא הוחלף על ידי קנט דימל.
קריירה

אלבום הבכורה של הלהקה Beautiful Tragedy, יצא לאור בשנת 2007. אלבום האולפן השני שלה The Dream, יצא לאור שנה לאחר מכן, תוך שהצליח להיכנס אל מצעד הבילבורד 200. אלבום האולפן השלישי שלה A Star-Crossed Wasteland, יצא לאור בשנת 2010, והרביעי Blood, שנתיים לאחר מכן. Blood זכה להצלחה רבה, כאשר כבש את מצעד אלבומי הרוק הכבד של בילבורד. איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.
אלבום האולפן החמישי שלה Black Widow, יצא לאור בשנת 2014, תוך שהפך לאלבומה המצליח ביותר במצעד הבילבורד 200, כאשר התברג שם במקום ה-8 בשיאו. האלבום השישי Ritual, שיחזר את הצלחת הקודמים, תוך שהצליח להיכנס אל המקום השלישי במצעד אלבומי הרוק הכבד. בשנת 2020, הוציאה הלהקה את אלבום האולפן השביעי שלה, Mother.
דיסקוגרפיה

| --- | --- |
 אלבומי אולפן 2007: Beautiful Tragedy  2008: The Dream  2010: A Star-Crossed Wasteland  2012: Blood  2014: Black Widow  2017: Ritual  2020: Mother  2023: Godmode:  אלבומי הופעה 2014: Blood at the Orpheum אלבומי אוסף 2015: Rise of the Blood Legion: Greatest Hits (Chapter 1) מיני-אלבומים 2022: Blood 1983
הערות שוליים

↑  In This Moment discography - RYM/Sonemic, Rate Your Music (באנגלית)
↑  wookubus, In This Moment Readying "Blood 1983" EP, Announce U.S. Tour With Nothing More, Sleep Token & Cherry Bombs, Theprp.com, ‏2022-06-21 (באנגלית אמריקאית)
↑  wookubus, In This Moment Just Landed Their Third Gold Single Of This Summer, Theprp.com, ‏2022-08-26 (באנגלית אמריקאית)
↑  In This Moment - Beautiful Tragedy, Discogs (באנגלית)
↑  In This Moment - The Dream, Discogs (באנגלית)
↑  US CHART
↑  In This Moment - A Star-Crossed Wasteland, Discogs (באנגלית)
↑  In This Moment - Blood, Discogs (באנגלית)
1 2  In This Moment, Billboard
↑  Gold & Platinum, RIAA (באנגלית)
↑  In This Moment - Black Widow, Discogs (באנגלית)
↑  In This Moment, Billboard
↑  In This Moment - Ritual, Discogs (באנגלית)
↑  In This Moment - Mother, Discogs (באנגלית)
| In This Moment |
| --- | --- | --- |
מריה ברינק • כריס האוורת' • רנדי וייצל • טראוויס ג'ונסון • קנט דימל
בלייק בונזל • ג'וש ניואל • ג'סי לנדרי • קייל קונקיאל • ג'ף פאב • טום האן
| אלבומי אולפן | Beautiful Tragedy • The Dream • A Star-Crossed Wasteland • Blood • Black Widow • Ritual • Mother • Godmode |  |
| אלבומי הופעה | Blood at the Orpheum |  |
| אלבומי להיטים | Rise of the Blood Legion: Greatest Hits (Chapter 1) |  |
| מיני-אלבומים | Blood 1983 |  |
| ערכים קשורים | דיסקוגרפיה |  |
| In This Moment – סינגלים |
| --- | --- | --- |
| Beautiful Tragedy | "Prayers" • "Beautiful Tragedy" • "Surrender" |  |
| The Dream | "Forever" • "Call Me" |  |
| A Star-Crossed Wasteland | "The Gun Show" • "The Promise" |  |
| Blood | "Blood" • "Adrenalize" • "Whore" |  |
| Black Widow | "Sick Like Me" • "Big Bad Wolf" • "Sex Metal Barbie" |  |
| Ritual | "Oh Lord" • "Roots" • "In the Air Tonight" • "Black Wedding" |  |
| Mother | "The In-Between" • "Hunting Grounds" • "As Above, So Below" |  |
| Godmode | "I Would Die for You" • "The Purge" • "Godmode" • "Army of Me" |  |
| --- | --- |
בקרת זהויות :  GND: 1047682206  ISNI: 0000 0001 1942 1751  LCCN: n2008068894  MusicBrainz: 29266b3d-b5ae-4d09-b721-326246adf68f  NKC: xx0158303  SUDOC: 162199953  VIAF: 150325032   WorldCat (עם VIAF): 150325032
His Way

| פרק מ"מסע בין כוכבים: חלל עמוק 9" |
| --- | --- |
 מספר פרק:  20
 מספר עונה:  6
 קוד הפקה:  544 
 תאריך שידור מקורי:  22 באפריל 1998 
 אורך:  45 דק' 
 שפה:  אנגלית 
 תסריט:  האנס ביימלר, איירה סטיבן בהר 
 הפקה:  544
 בימוי:  אלן קרוקר, איירה סטיבן בהר, האנס ביימלר 
 דף הפרק ב-IMDb
 
"His Way" ("הדרך שלו") הוא הפרק ה-144 של סדרת הטלוויזיה "מסע בין כוכבים: חלל עמוק 9", והפרק ה-20 של העונה השישית. הוא שודר במקור ב-20 באפריל 1998, וקיבל ציון מדד נילסן של 4.3 נקודות, המקביל לכ-4.2 מיליון צופים.
הסדרה מתרחשת במאה ה-24, ועוקבת אחר הרפתקאותיהם של צוות תחנת החלל "חלל עמוק 9" הנמצאת בקרבת כוכב הלכת באג'ור. פרק זה מציג בצורה רחבה את טכנולוגיית ההולוסוויטה, שהיא מעין הולודק. ההולוסוויטה משתמשת בהולגרמות ובשדות כוח על מנת ליצור סביבות ודמויות מדומות המשמשות למחקר ומדע כמו גם להנאה ושעשוע. הפרק מציג לראשונה את הדמות של ויק פונטיין (ג'יימס דארן): זמר טרקלין הולוגרפי המופיע בבר-מסעדה הנקראת על שמו, כחלק מתוכנית הולוסוייטה שייבא דוקטור ג'וליאן באשיר לתחנה. הפרק עוקב אחר התפתחות הקשר בין אודו לבין מייג'ור קירה נריס, סגנית מפקד התחנה. קירה היא מושא אהבתו של אודו במשך הרבה זמן, אך הוא אינו מנסה לקדם את היחסים איתה מצדו.
את הפרק ביים אלן קרוקר, שאמר שזה ה"פנינה" של הפרקים שביים בסדרה.
עלילה

צוות תחנת החלל "חלל עמוק 9" נהנה מתוכנית הולוסוויטה חדשה הכוללת זמר בשם ויק פונטיין, המופיע בבר-מסעדה הנקרא על שמו בסביבה המדמה את הסטריפ בלאס וגאס של שנות ה-60. ויק הוא הוא דמות הולוגרפית מיוחדת בכך שהיא מודעת לקיומה כהולוגרמה. בפגישתם הראשונה של הצוות ושל ויק, ויק מציג תובנות חדות לגבי מערכות היחסים של אנשי הצוות. בהגיעו למערכת היחסים בין אודו לבין קירה הוא רוצה לציין דבר מה אך עוצר בעד עצמו. קירה נוסעת לכוכב הלכת באג'ור על מנת להיפגש עם בן זוגה לשעבר וראש הממשלה הבאג'ורני - שקאר אדון. בזמן זה אודו המסוקרן הולך להיפגש עם ויק על מנת לשמוע ממנו כיצד הוא איבחן את מערכת היחסים ביניהם.
ויק מבחין שאודו מאוהב בבירור בקירה אך מפחד לרדוף אחריה, בעוד שקירה מחבבת את אודו אך מחשיבה אותו רק כחבר. ויק טוען שהמכשול הגדול ביותר של אודו הוא האישיות הפרטית והסגורה שלו, והוא מציע לו להנות קצת על מנת להשתחרר. ויק מזמין את אודו לנגן בפסנתר במהלך אחת מהופעותיו, ולאחר מכן הוא מסדר לשניהם דייט זוגי עם זוג נשים הולוגרפיות. אודו מתחיל להירגע ולהשתחרר יותר בחייו האישיים, דבר הניכר כאשר הוא מתחיל לשיר חלק מהשירים של ויק כאשר הוא בפגישת עבודה עם קפטן סיסקו. מאוחר יותר, ויק מארגן לאודו מפגש עם "לולה", זמרת הולוגרפית הדומה במראהּ לקירה, אך אודו לא מרוצה מכך שהיא אינה דומה באישיותה לקירה, ומציין שהוא מצליח לשוחח איתה רק כי כך היא תוכנתה.
ויק, הנחוש לקדם את העניינים, מזמין את קירה לארוחת ערב בתוכנית שלו, כביכול בשמו של אודו - ובו בזמן מזמין את אודו להיפגש עם גרסה משופרת של לולה, שאישיותהּ דומה מאוד לזו של קירה. אודו וקירה נפגשים לפגישה רומנטית ורוקדים יחד, אבל כאשר אודו מגלה כי הדמות איתה נפגש היא קירה האמיתית, ולא לולה, הוא עוזב את המקום עצוב, כועס ומובך.
למחרת קירה מתעמתת עם אודו, ומתעקשת שהם צריכים לדון על מה שקרה בארוחת הערב, "בכל מקום מלבד הולוסוויטה". אודו תוהה אם שאקר לא יתנגד לכך, שכן הוא מאמין כי קירה עדיין בקשר רומנטי איתו, אבל קירה אומרת לו שהנסיעה שלה הייתה מקצועית בלבד, ושהיא לא בקשר רומנטי עם אף אחד. אודו שואל בציניות אם לאחר ארוחת הערב היא תרצה לרקוד איתו ואם לאחר מכן הם יתנשקו, וקירה עונה כי זה ייתכן. אודו אומר: "ובכן, אז מי צריך ארוחת ערב? למה שלא אגמור עם זה ואנשק אותך עכשיו?" וקירה עונה: "באמת, למה שלא?". אודו תופס אותה והם מתנשקים לעיניי כל האנשים בטיילת התחנה. מאוחר יותר, אודו עוצר ליד ההולוסוויטה כדי להודות לוויק על עזרתו.
הפקה וליהוק

המפיק בפועל אירה סטיבן בהר התכוון מאז העונה הרביעית של הסדרה להציג דמות של זמר שיתן עצות רומנטיות לדמויות הראשיות. התפקיד הוצע לפרנק סינטרה ג'וניור ולסטיב לורנס לסצנות שתוכננו בעונות הרביעית והחמישית, אך הם סירבו. בעונה השישית, בהר החליט שצריך ליצור פרק שלם שיעסוק בנושא, דבר שהביא להפקה של פרק זה.
מוזיקה

מספר שירי ג'אז קלאסיים מבוצעים בתוכנית של ויק בפרק זה, כולל "You're Nobody Till Somebody Loves You", "Come Fly With Me", "Fever" ו-"I've Got You Under My Skin". את השיר "Fever" שרה נאנה ויזיטור בתור הדמות ההולוגרפית "לולה". ויזיטור בחרה את השיר וביצעה אותו בחיקוי לסגנון של דוריס דיוק. בנוסף, אודו וקפטן סיסקו שרים בית מהשיר "They Can't Take That Away from Me".
קבלה

זאק הנדלן, שסקר את הפרק ב-2014 עבור מגזין The A.V. Club, שיבח את ההופעות של צוות השחקנים, במיוחד את נאנה ויזיטור בתור קירה, וחשב שהפרק "מקסים ומתוק" אם כי שטחי, וסבר כי סיפור הרומנטיקה "מאולץ" בכך שהוא מתמקד רק ברגשות של אודו ולא ברגשות של קירה.  עבור אתר Tor.com, המבקר קית' דקאנדידו נתן לפרק דירוג של 6 מתוך 10. הוא כתב שהוא נהנה מהפרק אף על פי שלא אהב אינטלקטואלית הן את דמותו של ויק פונטיין והן את הרומן של אודו וקירה.
בשנת 2016, עיתון ההוליווד ריפורטר דירג את פרק זה במקום ה-93 הטוב ביותר בכל "מסע בין כוכבים". בשנת 2019, מגזין CBR דירג את פרק זה במקום ה-20 הטוב ביותר בנושא הולודקים בכל פרקי הזיכיון של "מסע בין כוכבים" עד לאותה תקופה.
בשנת 2018, מגזין SyFy המליץ על פרק זה עבור מדריך הצפייה המקוצר שלו המתמקד בקירה, ובשנת 2019, אתר Tor.com ציין פרק זה כפרק "חיוני" להכרת דמותו של אודו, ותיאר אותו כפרק הטוב ביותר הכולל את מערכת היחסים של אודו וקירה.
הערות שוליים

↑  "Star Trek: Deep Space Nine Syndication Package Season 6". synbible.cbstvd.com (באנגלית אמריקאית). נבדק ב-2021-02-24.
↑  "WebTrek - Star Trek: Deep Space Nine * SEASON 6 NIELSEN RATINGS". users.telenet.be.
1 2  "'Star Trek': 100 Greatest Episodes". The Hollywood Reporter (באנגלית). 2016-09-08. נבדק ב-2021-04-24.
↑  Erdmann, Terry J.; Block, Paula M. (2000). Star Trek: Deep Space Nine Companion. New York: Pocket Books. pp. 562–3. ISBN 9780671501068.
1 2  DeCandido, Keith R.A. (21 באוקטובר 2014). "Star Trek: Deep Space Nine Rewatch: "His Way"". Tor.com. נבדק ב-17 באפריל 2022. {{cite web}}:  (עזרה)
↑  Handlen, Zack (9 בינואר 2014). "Star Trek: Deep Space Nine: "His Way"/"The Reckoning"". The A.V. Club. נבדק ב-17 באפריל 2022. {{cite web}}:  (עזרה)
↑  "Star Trek: Ranking the 20 Best Holodeck Episodes". CBR (באנגלית אמריקאית). 2019-01-04. נבדק ב-2019-06-11.
↑  Krishna, Swapna (2018-01-16). "A binge-watching guide to Star Trek: Deep Space Nine's Kira Nerys". SYFY WIRE (באנגלית). נבדק ב-2020-01-09.
↑  Britt, Ryan (2019-12-09). "Remembering René Auberjonois: 8 Essential Odo Episodes of Deep Space Nine". Tor.com (באנגלית אמריקאית). נבדק ב-2020-01-07.
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
Cross (מיני-אלבום)

Cross (בעברית: לחצות) הוא המיני-אלבום השלישי של להקת הבנים הדרום קוריאנית וינר, שיצא לאור ב-23 באוקטובר 2019, על ידי חברת התקליטים YG אנטרטיינמנט. מתוך המיני-אלבום יצא הסינגל המוביל "Soso". המיני-אלבום הפיזי מגיע בשתי גרסאות: Crosslight ו-Crossroad.
קידום

ב-7 באוקטובר הועלה לחשבון האינסטגרם הרשמי של הלהקה פוסטר המציין את האלבום העתיד לצאת. ב-10 באוקטובר נחשפו שם המיני-אלבום ותאריך יציאתו. ב-14 באוקטובר נחשפה רשימת הרצועות, בהן הסינגל המוביל "Soso".
רשימת רצועות

| מס' | שם | משך |
| --- | --- | --- |
| 1. | Soso  | 3:19 |
| 2. | OMG  | 3:36 |
| 3. | Dress Up (빼입어; ppaeib-eo)   | 3:19 |
| 4. | Flamenko (סולו של הוני)   | 3:10 |
| 5. | Wind (바람; balam; סולו של יון)   | 2:48 |
| 6. | Don't Be Shy (끄덕끄덕; kkeudeogkkeudeog)   | 3:18 |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי העולם | 12 |
|  קוריאה הדרומית | סירקל צ'ארט | 4 |
הערות שוליים

↑  איירפליי, דיגי, פיוצ'ר באונס, הויאס, קאנג אוק-ג'ין
↑  "`CROSS` 각자의 방향과 특색을 지닌 네 멤버가". Polinews (בקוריאנית). 14 באוקטובר 2019. {{cite web}}:  (עזרה)
↑  "위너, 5개월만 컴백...새 앨범 'CROSS'". Hankyung. 7 באוקטובר 2019. {{cite web}}:  (עזרה)
↑  "위너, 10월 23일 'CROSS'로 컴백…첫 가을 활동". Hankyung (בקוריאנית). 10 באוקטובר 2019. {{cite web}}:  (עזרה)
↑  "청량 특화 그룹? '자작곡 맛집' 위너, 첫 가을 컴백에 거는 기대[뮤직와치]". Newsen (בקוריאנית). 14 באוקטובר 2019. {{cite web}}:  (עזרה)
↑  "Gaon Album Chart – Week 44, 2019". Gaon Chart (בקוריאנית). נבדק ב-25 בנובמבר 2021. {{cite web}}:  (עזרה)
הלהקה, במהלך אירוע חתימות לאלבום Cross במרכז הקניות טיימס סקוור, סיאול, נובמבר 2019.
שלונסק ורוצלב (כדורגל)

ורוצלבסקי קלאב ספורטובי שלונסק ורוצלב ספוקה אקציה (בפולנית: Wrocławski Klub Sportowy Śląsk Wrocław Spółka Akcyjna), הידוע בכינויו שלונסק ורוצלב (בפולנית: Śląsk Wrocław), או בקיצור שלונסק, הוא מועדון כדורגל פולני מהעיר ורוצלב המשחק בליגת העל הפולנית. המועדון נוסד ב-1947 ולו שתי זכיות באליפות פולין, ושתי זכיות בגביע הפולני. המועדון מארח את משחקיו באצטדיון ורוצלב, המכיל 42,771 מקומות.
היסטוריה > הקמה

בשנת 1946 הועבר בית הספר לקציני חבלה מפשמישל לורוצלב. ב-18 במרץ 1946 הוקם בו מועדון הספורט הצבאי פיונייר ורוצלב (בפולנית: Pionierzy Wrocławia), שכלל מספר מדורים, כדורגל, הוקי, אגרוף וחתירה. מועדון הכדורגל של פיונייר ורוצלב החל את הופעותיו בליגה ב' של שלזיה תחתית. הוא סיים את עונת 1946/1947 במקום הראשון ועלה לליגה א' של שלזיה תחתית. בשנת 1947 עבר בית הספר לקציני חי"ר של הצבא הפולני מקרקוב לוורוצלב. בבית הספר הוקם מועדון הספורט פודצ'וראז'ק (בפולנית: Podchorążak). תאריך הקמת המועדון אינו ידוע, אך הוא בהחלט פעל כבר בקרקוב. בשנת 1947 התאחדו פיונייר ופודצ'וראז'ק (התאריך המדויק של מיזוג זה אינו ידוע). לכן, 1947 הוכר רשמית כתאריך הקמתה של שלונסק ורוצלב הנוכחית, אך בהתחשב בכך שלאחר המיזוג שיחק המועדון בליגה א' של שלזיה תחתית, אליה זכה לעלות עונה קודם לכן בתור פיונייר ורוצלב, יש הסוברים שה-18 במרץ 1946 צריך להיחשב כתאריך הקמת המועדון.
היסטוריה > 1947–1964 שנים ראשונות

את עונת 1947/1948 סיימה פיונייר במקום ה-6 בליגה א'. את עונת 1948/1949 הקבוצה החלה תחת השם פיונייר ורוצלב, אך באפריל 1949 היא שינתה את שמה ללגיה ורוצלב. בשנים הבאות המשיכה לגיה ורוצלב לשחק בליגה א' של שלזיה תחתית, כשב-1951 השתנה מבנה הליגות בפולין ושלונסק עברה להתחרות בליגה הפולנית השנייה, כששמה השתנה מספר פעמים עד שב-1957 שינתה הקבוצה את שמה לשלונסק ורוצלב. כאמור החל מ-1951 הקבוצה שיחקה בליגה השנייה והשלישית של פולין לסירוגין, עד שבסיום עונת 1963/1964 שלונסק זכתה באליפות הליגה השנייה ועלתה לראשונה לליגת הפולנית הבכירה.
היסטוריה > 1965–1973 עלייה ראשונה לליגה הבכירה

ורוצלב, אחת מחמש הערים הגדולות בפולין נאצלה לחכות שני עשורים עד שתיוצג בליגה הפולנית הבכירה. המשחק הראשון של שלונסק בליגה הבכירה היה נגד שומבירקי ביטום והסתיים בהפסד 0–3, ואת עונת הבכורה שלה בליגה הבכירה סיימה שלונסק בתחתית במקום ה-11. שלונסק המשיכה ל-4 עונות נוספות בליגה הבכירה כשמיקום השיא שלה היה המקום השביעי בעונת 1967/1968, אך עונה לאחר מכן בעונת 1968/1969 היא סיימה במקום ה-14 ושבה לליגה השנייה. בליגה השנייה שיחקה שלונסק 4 שנים, כשאת עונת 1972/1973 היא סיימה במקום השני ושבה לליגה הבכירה.
היסטוריה > 1974–1992 אליפות ראשונה ותור הזהב

העונה הראשונה של שלונסק בבכורה המחודשת שלה בליגה הבכירה לא בישרה על הבאות, כשהיא סיימה את עונת 1973/1974 רק במקום ה-13 בליגה, אך המחצית השנייה של שנות ה-70 ותחילת שנות ה-80 נחשבות לתקופת שיא בתולדות המועדון. הצלחות גם בליגה וגם בגביע הפולני, שיאי קהל, קבוצות נוער טובות ומשחקים מוצלחים בגביעי אירופה. את עונת 1974/1975 סיימה שלונסק במקום השלישי בליגה מה שזיכה אותה בכרטיס לגביע אופ"א. במשחק הבכורה שלה באירופה בעונת 1975/1976 פגשה שלונסק את גאיס משוודיה היא אמנם הפסידה 1–2 בשוודיה, אך במשחק הגומלין בורוצלב היא ניצחה 4–2 ועלתה לשלב הבא. שם פגשה את רויאל אנטוורפן הבלגית ועברה גם אותה בסיכום צמד משחקים. בסיבוב השלישי פגשה שלונסק את קבוצת הפאר האנגלית ליברפול לה הפסידה פעמיים והודחה. בליגה הייתה לה עונה פחות מוצלחת והיא סיימה את העונה במקום ה-7, אך היא זכתה בתואר הראשון בתולדותיה, הגביע הפולני, מה שזיכה אותה בכרטיס לגביע אירופה למחזיקות גביע בעונת 1976/1977 בו הגיעה עד רבע הגמר שם הודחה על ידי נאפולי האיטלקית. גם בליגה הייתה זו עונת שיא עבור שלונסק, כשבסיומה זכתה שלונסק באליפות היסטורית, מה שזיכה אותה בהופעה היסטורית בגביע אירופה לאלופות. שלונסק פגשה את לבסקי-ספרטק הבולגרית בסיבוב הראשון של גביע אירופה לאלופות אך הפסידה לה בסיכום שני המשחקים והודחה. בליגה היא סיימה במקום השני.
בשנים הבאות ידעה שלונסק עליות וירידות אך לא הצליחה לשחזר את ההצלחה. כשבעונת 1984/1985 הקבוצה כמעט ירדה לליגה השנייה. בעונת 1986/1987 זכה המועדון בגביע הפולני בפעם השנייה בתולדותיו, והוסיף אליו זכייה בסופר קאפ הפולני לשנת 1987 לאחר ניצחון 2–0 על האלופה גורניק זאבז'ה. שלונסק הפכה להיות קבוצת מרכז טבלה בשנים הבאות, עד שבסיום עונת 1992/1993, סיימה הקבוצה במקום ה-16 (שניים מהסוף), ושבה לליגה הפולנית השנייה לאחר 20 שנה בליגה הבכירה.
היסטוריה > 1993–2007 השנים הקשות והתדרדרות עד לליגה השלישית

עם השינויים הפולטיים שעברה פולין לאחר פירוק ברית המועצות מצבו של המועדון החמיר, שכן בשל היותו מועדון צבאי חלק נכבד מתקציבו הגיע מהצבא, והוא הפך לנטל כלכלי וכאמור בסיום עונת 1992/1993 ירד המועדון לליגה השנייה. בליגה השנייה בילתה הקבוצה שנתיים כשאת עונת 1994/1995 סיימה הקבוצה באליפות ושבה לליגה הבכירה, אך בשנים הבאות הקבוצה לא שמרה על יציבות והתנדנדה בין צמרת הליגה השנייה לתחתית הליגה הראשונה. בסיום עונת 2001/2002 הקבוצה ירדה פעם נוספת לליגה השנייה. אך בניגוד לעונות הקודמות בליגה השנייה בהן התחרתה שלונסק בצמרת, היכולת הרעה שלה מליגת העל נמשכה גם בעונת 2002/2003 בליגת המשנה, שם סיימה במקום ה-15 ולאחר יותר מארבעה עשורים בשתי הליגות הבכירות של פולין ירדה שלונסק לליגה השלישית, שם שיחקה שתי עונות ושבה לליגה השנייה לשלוש עונות נוספות כשאת עונת 2007/2008 סיימה שלונסק במקום השני בליגת המשנה. ושבה לליגת הבכירה.
היסטוריה > 2007–2013 חזרה לרמות הגבוהות ואליפות שנייה

ב-18 באפריל 2007 התקבלה החלטה על כך שפולין ואוקראינה יארחו את יורו 2012. ורוצלב הוצעה כאחת הערים שיארחו את הטורניר. ראש עיריית ורוצלב, רפאל דוטקייביץ', ראה בכך הזדמנות לממש את שאיפותיה של העיר כמארחת של אירוע בינלאומי גדול. וכך החל "מבצע יורו 2012". עיריית ורוצלב למדה מהניסיון של ערים שאירחו אירועי כדורגל גדולים בעבר, שהצביע על כך שלבניית תשתית המתאימה אך ורק לאליפות אירופה אין היגיון כלכלי. לכן, בנוסף לתוכניות השקעה הקשורות ישירות להיערכות העיר לאירוח היורו, החלו גם העבודות לפיתוח האצטדיון העירוני וסביבתו לאחר האירוע. לצורך כך תכננה העירייה לרכוש את שלונסק ורוצלב מבעליה, ולהקים חברה שתבנה ותהפוך לבעלי האצטדיון העירוני. ובטווח הארוך יותר למצוא בעלים פרטיים ומשקיעים. במקביל לחיפוש ספונסרים, בעיקר בקרב מוסדות המדינה, כאשר הספונסר הראשי שנמצא היה קונצרן EnergiaPro, מונופול ממלכתי בשוק האנרגיה. על כן בדצמבר 2007 הוקמה חברה שתבצע את בניית האצטדיון עבור העירייה, ועובדי המועדון הפכו למעשה לעובדי עירייה, ורכישות המועדון הפכו כפופות לדרישות חוק הרכש הציבורי. פעולות אלו גרמו למספר מחלוקות הן בקרב קהילת האוהדים והן בקרב תושבי ורוצלב. אוהדים של מועדונים אחרים האשימו את שלונסק (ולכ'יה גדנסק) בהתקדמות לאליטה של הכדורגל הפולני בזכות חסות פוליטית וכספי משלמי המיסים.
את עונת 2007/2008, כאמור סיימה שלונסק במקום השני בליגה השנייה ושבה לליגה הבכירה. בעונת 2008/2009 החל משא ומתן בין העיר ורוצלב (הבעלים של שלונסק) לבין איש העסקים זביגנייב דרזימלה בנוגע למיזוג של שלונסק עם המועדון דיסקובוליה גרודז'יסק וילקופולסקי, גם הוא מליגת העל הפולנית, כאשר שלונסק הייתה אמורה להתמזג לתוך דיסקובוליה ולשחק תחת הרישיון שלה. הרעיון זכה למחאה בקרב אוהדי שלונסק. זביגנייב דרזימלה, לאחר פגישה עם אוהדים, הסכים לוותר על המקום בגביע אופ"א, בו זכתה קבוצתו בעונה הקודמת, ולהירשם לליגה תחת הרישיון של שלונסק, אך למרות זאת המיזוג לא יצא לפועל מסיבות שונות.
בליגה סיימה שלונסק במקום ה-6 ואף זכתה בגביע הליגה הפולנית, שהיה התואר הראשון של הקבוצה מזה 22 שנה. ב-8 באפריל 2009, חתמה העירייה על העברת רוב מניות הקבוצה לחברה בבעלות איש העסקים זיגמונט סולורוז-ז'אק.
לאחר שתי עונות בינוניות, את עונת 2010/2011 סיימה שלונסק במקום השני בליגה ושבה לשחק באירופה לאחר היעדרות של 24 שנה. במוקדמות הליגה האירופית הצליחה שלונסק לעבור שני סיבובים אך בשלב הפלייאוף הפסידה לראפיד בוקרשט הרומנית ולא הצליחה להעפיל לשלב הבתים, כאשר במהלך עונה זו נחנך האצטדיון החדש ושלונסק עברה לארח בו את משחקיה, ובסיום העונה זכתה שלונסק באליפות שנייה בתולדותיה. כשהוסיפה אליה גם זכייה שנייה בסופר קאפ הפולני לאחר שניצחה את מחזיקת הגביע לגיה ורשה.
ב-22 בנובמבר 2013 רכשה העיר ורוצלב 51% ממניות הקבוצה מהחברה של זיגמונט סולורוז-ז'אק ובכך הפכה לבעלים של 100% ממניות המועדון.
היסטוריה > 2014–הווה

בינואר 2014 מכרה העירייה שלוש חבילות מניות של המועדון (16.88% כל אחת) לשלוש חברות שונות. בליגה שלונסק הפכה לקבוצת אמצע טבלה כאשר את עונת 2013/2014 סיימה שלונסק במקום ה-9, את עונת 2014/2015 סיימה אמנם שלונסק במקום ה-4 בליגה, אך בעונות הבאות התדרדרה יכולתה של שלונסק והיא סיימה אותן במקומות ה-10 ה-11 וה-12. בעונת 2019/2020 חל שיפור ביכולתה של שלונסק, כשסיימה את העונה שהופרעה בעקבות התפרצות מגפת הקורונה במקום ה-5. בעונה הבאה עונת 2020/2021 המשיך השיפור ביכולתה של שלונסק, כשהיא סיימה במקום הרביעי המוביל לאירופה, וזכתה בכרטיס לטורניר החדש הקונפרנס ליג, שם הודחה שלונסק בשלב המוקדמות השלישי בידי הפועל באר שבע מישראל ולא עלתה לשלב הבתים.
שם המועדון

למועדון היו שמות רבים מאז הקמתו ב-1947. הם מפורטים להלן;
1947– Pionier Wrocław
1949– Legia Wrocław
1950– Centralny Wojskowy Klub Sportowy Wrocław
1951– Okręgowy Wojskowy Klub Sportowy Wrocław
1957– Wojskowy Klub Sportowy Śląsk Wrocław
1997– Wrocławski Klub Sportowy Śląsk Wrocław Sportowa Spółka Akcyjna
Wrocławski Klub Sportowy Śląsk Wrocław Spólka Akcyjna
שלונסק הוא שמה הפולני של שלזיה, האזור ההיסטורי בו שוכנת ורוצלב.
אוהדים

שלונסק נחשבת לאחת הקבוצות האהודות ביותר בפולין. בתחילת שנות ה-70, אוהדי שלונסק היו מחלוצי ארגוני האוהדים בכדורגל הפולני. אוהדי שלונסק מכנים עצמם האצילים מוורוצלב.
אוהדים > חברויות

למועדון האוהדים של שלונסק יש ברית אוהדים עם מועדון האוהדים של לכיה גדנסק, שאיתו אוהדי המועדון מקיימים יחסי חברות מאז 1977. זוהי ברית האוהדים הוותיקה ביותר בכדורגל הפולני. במהלך עונת 2017/2018, שתי קבוצות האוהדים חגגו את יום השנה ה-40 לחברות שלהן. משחקים בין השניים נקראים לעיתים קרובות "משחק החברות".
כמו כן אוהדי המועדון מקיימים ברית אוהדים עם אוהדי מוטור לובלין עוד משנות ה-90. בשל הידידות הארוכה של המועדונים, שלונסק הוזמנה לשחק משחק ידידות ב-2015 בלובלין כדי לחגוג את יום השנה ה-65 של מוטור.
למרות הקרבה הגאוגרפית של המועדונים, שלונסק מקיימת יחסי חברות גם עם מיידז' לגניצה. לאוהדים יש גם בריתות אוהדים עם אוהדי אופבה מצ'כיה, ופרנצווארוש מהונגריה.
אוהדים > יריבויות

היריבות הגדולה ביותר של המועדון היא מול זגלביה לובין, כאשר המשחקים בין שני המועדונים ידועים כ"דרבי של שלזיה תחתית" (בפולנית: Derby Dolnego Śląska). שתי הקבוצות הן הגדולות ביותר באזור שלזיה תחתית, כאשר שלונסק מייצגת את ורוצלב בירת שלזיה תחתית וזגלביה מייצגת את לובין, עיר תעשייתית מסורתית הידועה בכריית פחם. כמו כן קיימת יריבות נוספת עם לגיה ורשה, בעקבות השורשים הצבאיים של שני המועדונים. יריבות נוספת שהתפתחה היא מול וידזב לודז', מלכתחילה היריבות הייתה ספורטיבית בלבד, עם זאת, לאחר רצח אוהד שלונסק בן 17 על ידי קבוצה של חוליגנים אוהדי וידזב, היריבות הפכה סוערת.
לאוהדים של לכיה ושל שלונסק הייתה ברית רשמית עם אוהדי ויסלה קרקוב, מה שכונה "קואליציית שלושת מלכי הערים הגדולות", אך אוהדי ויסלה עזבו את הקואליציה ב-2016, ומאז 2016 ויסלה קרקוב עצמה הפכה לירבה.
ארקה גדיניה, לך פוזנן וקרקוביה קרקוב הן יריבות מתקופת הברית שלהן עם ויסלה. זה נבע מיריבות בין שתי קואליציות האוהדים הגדולות ביותר בפולין, "שלושת מלכי הערים הגדולות" (שלונסק, לכיה, ויסלה) ו"השלישייה הגדולה" (ארקה, לך, קרקוביה) כאשר כל אחת מהקבוצות הקואליציוניות הנגדיות מחשיבות את הקבוצות בקואליציה השנייה ליריבה, והמשחקים ביניהן מעוררים אמוציות.